Kan ek waardigheid bewys aan mense wat ek nie respekteer nie? - www.bybelkennis.co.za
If then you have been raised with Christ, seek the things that are above, where Christ is, seated at the right hand of God.” The Christian community should be recognizable by the fact that its members are not like others who seek what is below, that they are not like the others who chase after the goods of this earth as if everything depended upon them, that they are not like the others who lose themselves in the world. That, Christians of all times have heard, read in the Bible, and therefore also known. But they obviously have not given others this impression. — Emil Brunner
Werk en lewe bring mense bymekaar. Dikwels het dit positiewe gevolge; soms werk die interaksie nie. Vir een of ander rede vertrou of respekteer die mense nie vir mekaar nie. Maar wat gebeur as hierdie mense weens hulle omstandighede verplig word om met mekaar saam te werk of te woon? Kan jy waardigheid bewys aan hierdie mense wie jy nie vertrou of respekteer nie?
Hier is ‘n paar voorstelle:
Fokus op menswaardigheid eerder as jou behoefte om reg te wees. Al respekteer jy nie ander se sienings nie, word die probleem net deur kommunikasie opgelos. As jy ander met waardigheid hanteer, vloei die kommunikasie. Die behoefte om reg te wil wees, lei dikwels tot ‘n negatiewe reaksie.
Plaas perke op verbale beledigings. As mense jou beledig, is jou eerste reaksie dikwels om hulle terug te beledig – dikwels op ‘n onwaardige wyse. Stel duidelike perke. As beledigings voortduur, stap weg.
Hoe sou jy voel? In die hitte van ‘n argument is ons dikwels neerbuigend. Dit maak dinge net erger en interaksie word onmoontlik. As volwassenes wil ons graag as volwassenes behandel word – dit lei tot samewerking.
Ken jouself. Onwaardige reaksies is dikwels die gevolg van vrees, onsekerheid of littekens uit die verlede. As iemand wie jy nie respekteer nie enige van hierdie hot buttons raak, is ‘n onwaardige reaksie naby. Jy moet dus bewus wees van jou snellers en hulle mag oor jou onderdruk.
Moenie altyd die slegste aanvaar nie. Kennis beklemtoon alternatiewe; aannames voed emosies en vrese. Moenie sommer aanvaar dat ‘n persoon jou doelbewus aanval nie. As hulle sê dat hulle doel is om jou aan te val, kan jy perke stel of eenvoudig net wegloop.
Aanvaar dat waardigheid nie lei tot verloor nie. As jy met waardigheid reageer, beteken dit nie jy is swak nie – dit lei nie tot mislukking nie. Inteendeel, daar is groot krag daarin as jy jou waardigheid behou en anders met waardigheid hanteer.
Laat toe dat tyd insig en antwoorde verskaf. Tyd ontlont; tyd gee jou die geleentheid om te besluit wat werklik belangrik is; dit stuur ook ‘n boodskap uit – ‘n nuwe benadering is nodig.
Hoekom is dit moeilik om mense wat jy nie respekteer met waardigheid te behandel? Waardigheid is dikwels die gevolg van wedersydse respek. As dit afwesig is, moet ons binne onsself kyk as ons met waardigheid wil optree. As ek met waardigheid reageer, behou ek my eie waardigheid. Daarom: tree altyd waardig op – ook teenoor mense wat ek nie respekteer nie.
Laaste 7 Dae: 2,952
Laaste 30 Dae: 11,295
Laaste 365 Dae: 268,313